Συντεταγμένες: 40°02′04.94″N 21°20′33.63″E﻿ / ﻿40.0347056°N 21.3426750°E﻿ / 40.0347056; 21.3426750

Οι **Μαυραναίοι** είναι ορεινό χωριό της περιφερειακής ενότητας Γρεβενών σε υψόμετρο 770 μέτρα.

Γεωγραφία - Ιστορία
-------------------

Οι Μαυραναίοι βρίσκονται στις πλαγιές του όρους Όρλιακας, στα ανατολικά όρια του Εθνικού Πάρκου Βόρειας Πίνδου και απέχουν 10,5 χλμ. ΝΔ. από τα Γρεβενά. Στα ανατολικά του χωριού περνάει η Εγνατία Οδός, δυτικά ο ποταμός Βελονιάς (παραπόταμος του Βενέτικου) και νοτιοανατολικά ο Βενέτικος. Στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Είναι ο τόπος καταγωγής του κλεφταρματωλού Παπαγιώργη ή Δελή (Ντελή) Παπά που ήταν συγγενής των Ζιακαίων και πολέμησε τους Τούρκους στο Μέτσοβο, στην ευρύτερη περιοχή του Σμόλικα γύρω στα 1834 - 1854. Η γεωγραφική θέση των Μαυραναίων, ανάμεσα σε Μακεδονία και Ήπειρο, σε συνδυασμό με τον Αλιάκμονα και τους παραποτάμους του που σχηματίζουν ένα πολυδαίδαλο ποτάμιο δίκτυο επέβαλε το χάραγμα σημαντικών δρόμων όπως *"η Βασιλική στράτα"* στον άξονα Μαυραναίοι - Ζιάκα - Περιβόλι - Βοβούσα και την ζεύξη των ποταμών με πέτρινα γεφύρια τα οποία διασώζονται μέχρι σήμερα και πολλά από αυτά έχουν χαρακτηριστεί ιστορικά διατηρητέα μνημεία. Από τους Μαυραναίους κατάγεται η Υφυπουργός Περιβάλλοντος και Ενέργειας Αλεξάνδρα Σδούκου.

Αξιοθέατα
---------

Η εκκλησία του Αγίου Δημητρίου από το 1969 έχει χαρακτηριστεί ως ιστορικό διατηρητέο μνημείο. Πρόκειται για τρίκλιτη βασιλική με τρούλο, που είχε στη δυτική της πλευρά υπήρχε υπερυψωμένος γυναικωνίτης. Οι τοιχογραφίες που σώζονται στο ιερό, κυρίως στη βορειοανατολική και νοτιοανατολική του πλευρά χρονολογούνται τον 19ο αιώνα.

Νοτιοανατολικά του χωριού μετά από γεώφραγμα που κατασκευάστηκε έχει σχηματιστεί μια όμορφη μικρή λίμνη, βάθους περίπου 15 μέτρων. Ωραίες πεζοπορικές διαδρομές γύρω από τους Μαυραναίους και μέσα σε παρθένα φύση είναι αυτές που οδηγούν στις πηγές "Νικ πηγάδι", "Τσέλκος", "Πηγαδούλια", "Ζίβη", ""Παναγία-Προσοκήπια", "Αγία Τριάδα" υπέροχης ομορφιάς παρθένα φύση. Οι γειτονικές κορυφές "Ταμπούρι-Γλυκομελί", μεταξύ Μαυραναίων - Σταυρού, σε υψόμετρο 920 μ. και η "Έμορφή Ράχη" νότια του χωριού με υψόμετρο 850 μ. έχουν πανοραμική θέα της περιοχής.

Στους Μαυραναίους λειτουργεί ένα από τα τρία κέντρα πληροφόρησης του Εθνικού Πάρκου Βόρειας Πίνδου με εκθεσιακό χώρο όπου παρουσιάζεται το βορειοανατολικό τμήμα του πάρκου με κεντρικό θεματικό άξονα τον Εθνικό Δρυμό Πίνδου (Βάλια Κάλντα).

Διοικητικά
----------

Αναφέρεται επίσημα το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Το 1997 με το ΦΕΚ 244Α - 04/12/1997 ορίστηκε έδρα του δήμου Θεόδωρου Ζιάκα. Σύμφωνα με το σχέδιο Καλλικράτης, μαζί με το Σταυρό και το Μαυρονόρος αποτελούν την τοπική κοινότητα Μαυραναίων που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011ως κοινότητα έχει πληθυσμό 289 κατοίκους, ενώ ως οικισμός 159.

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 219, τομ.21.
2. ↑  Θεόδωρος Κ.Π. Σαράντης. «Τα Γρεβενά (Συμβολή στην ιστορία τους)». *Εθνικό Κέντρο Τεκμηρίωσης - Μακεδονικά*: σελ.14 του pdf. .
3. ↑  «Ποτάμια που διαρρέουν την Περιφερειακή Ενότητα Γρεβενών – Τουριστικός Οδηγός» (στα Αγγλικά). Αρχειοθετήθηκε από το πρωτότυπο στις 22 Ιουνίου 2019. Ανακτήθηκε στις 30 Ιουνίου 2019.
4. ↑  «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». *listedmonuments.culture.gr*. Αρχειοθετήθηκε από το πρωτότυπο στις 12 Ιουνίου 2018. Ανακτήθηκε στις 30 Ιουνίου 2019.
5. ↑  «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». *listedmonuments.culture.gr*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 30 Ιουνίου 2019.
6. ↑  «Συντήρηση τοιχογραφιών του Ιερού Ναού Αγίου Δημητρίου Μαυραναίων στο Νομό Γρεβενών». *www.culture.gr*. Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 30 Ιουνίου 2019.
7. ↑  «Μαυραναίοι Γρεβενών». *mauranaioi.blogspot.com*. Ανακτήθηκε στις 30 Ιουνίου 2019.
8. ↑  «Northern Pindos National Park | Κέντρα Πληροφόρησης». Ανακτήθηκε στις 30 Ιουνίου 2019.
9. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 30 Ιουνίου 2019.
10. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10551 (σελ. 77 του pdf)

Εξωτερικοί σύνδεσμοι
--------------------

* Tovoion Tv Μαυραναίοι Γρεβενών Αύγουστος 2018
* Δελή (Ντελή) Παπάς ή Παπαγιώργης στο

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Γρεβενών |
| --- |
|  |
| Δημοτική Ενότητα Αβδέλλας | 
* Αβδέλλα
 |
|  |
| Δημοτική Ενότητα Αγίου Κοσμά | 
* Άγιος Κοσμάς
* Άνω Εκκλησία
* Δασύλλιο
* Εκκλησία
* Καληράχη
* Καλλονή
* Κυδωνιές
* Κυπαρίσσι
* Λείψι
* Μέγαρο
* Οροπέδιο
* Τρίκορφο
 |
|  |
| Δημοτική Ενότητα Βεντζίου | 
* Αγαλαίοι
* Βάρης
* Δίπορο
* Έξαρχος
* Ιτέα
* Κέντρο
* Κνίδη
* Μικροκλεισούρα
* Νεοχώρι
* Νησί
* Παλαιοχώρι
* Πιστικό
* Ποντινή
* Πόρος
* Πυλωροί
* Σαρακήνα
 |
|  |
| Δημοτική Ενότητα Γόργιανης | 
* Καλλιθέα
* Κηπουρείο
* Κρανέα
* Μικρολίβαδο
* Πηγαδίτσα
* Πριόνια
* Σιταράς
 |
|  |
| Δημοτική Ενότητα Γρεβενών | 
* Αγάπη
* Αγία Τριάδα
* Άγιοι Θεόδωροι
* Αιμιλιανός
* Αμυγδαλιές
* Ανθρακιά
* Ασπρόκαμπος
* Βατόλακκος
* Γρεβενά
* Δεσπότης
* Δοξαράς
* Έλατος
* Ελεύθερο
* Ελεύθερο Προσφύγων
* Ελευθεροχώρι
* Καλαμίτσι
* Καλόχι
* Κάστρο
* Κυρακαλή
* Λόχμη
* Μέγα Σειρήνι
* Μεσόλακκος
* Μικρό Σειρήνι
* Μυρσίνα
* Ροδιά
* Σύνδενδρο
* Φελλί
 |
|  |
| Δημοτική Ενότητα Δοτσικού | 
* Δοτσικό
 |
|  |
| Δημοτική Ενότητα Ηρακλεωτών | 
* Άγιος Γεώργιος
* Αηδόνια
* Δασάκι
* Κιβωτός
* Κληματάκι
* Κοκκινιά
* Μηλέα
* Νέα Τραπεζούντα
* Πολύδενδρο
* Ταξιάρχης
 |
|  |
| Δημοτική Ενότητα Θεόδωρου Ζιάκα | 
* Αλατόπετρα
* Αναβρυτά
* Ζάκας
* Κοσμάτι
* Κρύα Βρύση\*
* Λάβδας
* Μαυραναίοι
* Μαυρονόρος
* Μοναχίτι
* Πανόραμα
* Παρόρειο
* Περιβολάκι
* Πολυνέρι
* Πρόσβορρο
* Σπήλαιο
* Σταυρός
* Τρίκωμο
 |
|  |
| Δημοτική Ενότητα Μεσολουρίου | 
* Μεσολούρι
 |
|  |
| Δημοτική Ενότητα Περιβολίου | 
* Περιβόλι
 |
|  |
| Δημοτική Ενότητα Σαμαρίνας | 
* Σαμαρίνα
 |
|  |
| Δημοτική Ενότητα Σμίξης | 
* Σμίξη
 |
|  |
| Δημοτική Ενότητα Φιλιππαίων | 
* Αετιά
* Κουρούνα
* Φιλιππαίοι
 |
|  |
| Χιονοδρομικά Θέρετρα | 
* Βασιλίτσα
 |
|  |
| 
* Έδρα: Γρεβενά
* \* (Οικισμοί με μη μόνιμο πληθυσμό)
 |

 |